রাজ্য বিজেপির সাংগঠনিক রদবদল নিয়ে শুরু হয়েছে নানা জল্পনা। বিজেপির রাজ্য সভাপতি পরিবর্তনের খবর ভাসছে হাওয়ায়। এনিয়ে দিলীপ ঘোষের স্পষ্ট প্রতিক্রিয়া, তিন বছর সভাপতির মেয়াদ। ততদিন তিনিই রাজ্য সভাপতি থাকবেন। সফলভাবেই মেয়াদ শেষ করবেন। সে আত্মবিশ্বাস তাঁর আছে।  গত কয়েকদিন ধরেই রাজ্য বিজেপি সভাপতি পরিবর্তন নিয়ে সামাজিক যোগাযোগ মাধ্যমে বিভিন্ন খবর আলোড়ন ফেলেছে। তবে সে সব নিয়ে ভাবিত নন দিলীপ ঘোষ। তাঁর কথায়,''যাঁরা বিভ্রান্ত, তাঁরাই বিভ্রান্তি ছড়ায়। চিল কান নিয়ে গিয়েছে বলে চিলের পিছনে দৌড়ব না।'' বাংলায় দলের কাজকর্মে দিল্লির নেতারা খুশি বলেও দাবি করেন দিলীপ ঘোষ।